கேள்வி: கரிமகாட்மியம் சேர்மம் - தயாரிப்பு பற்றி நீங்கள் என்ன அறிந்துள்ளீர்கள்?
பதில்: முதலாவது கரிமகாட்மியம் சேர்மங்களான டைமெத்தில்காட்மியம் (CH3-Cd-CH3) மற்றும் டையெத்தில்காட்மியம் (CH3CH2-Cd-CH2CH3) போன்றவை 1917 ஆம் ஆண்டு எரிக் கிரௌசு என்பவரால் தயாரிக்கப்பட்டது. பொதுவாக கரிமகாட்மியம் சேர்மங்கள் மறு உலோகமேற்றச் செயல்முறை அல்லது ஒரு கரிம உலோக வினையாக்கி மற்றும் காட்மியம் உப்பு இவ்விரண்டுக்கும் இடையே நிகழும் பரிமாற்ற வினை ஆகிய முறைகளில் தயாரிக்கப்படுகிறது காட்மியம் புரோமைடுடன் அதைப்போல இருசமான நிறையளவு கிரிக்னார்டு வினையாக்கியை சேர்த்து வினைபுரியச் செய்தால் டையெத்தில்காட்மியம் உருவாகிறது. டை எத்தில் ஈதரிலுள்ள எத்தில்மக்னீசியம் புரோமைடே கிரிக்னார்டு வினையாக்கியாகும். டையெத்தில் காட்மியம் ஒரு நிறமற்ற எண்ணெய் ஆகும். இதனுடைய உருகுநிலை −21° செல்சியசு வெப்பநிலை ஆகும். . பீனைல் இலித்தியம் சேர்மத்துடன் காட்மியம் புரோமைடை சேர்த்து வினைபுரியச் செய்தால் டைபீனைல் காட்மியத்தை தயாரிக்க முடியும். டைபீனைல்காட்மியம் ஒரு திண்மப் பொருளாகும். இதன் உருகுநிலை 174 °செல்சியசு வெப்பநிலையாகும்.
கேள்வி: கரிமகாட்மியம் சேர்மம் - நச்சுத்தன்மை பற்றி நீங்கள் என்ன அறிந்துள்ளீர்கள்?
பதில்: காட்மியம் சேர்மங்கள் நச்சுத்தன்மை கொண்டவையாகக் கருதப்படுகின்றன. டைமெத்தில்காட்மியம் சிறுநீரகம், கல்லீரல், மத்திய நரம்பு மண்டலம் மற்றும் சுவாச உறுப்புகளுக்கு உள்ளிழுக்கும்போது நச்சுத்தன்மையை வெளிப்படுத்துகிறது . பொதுவாக காட்மியம் சேர்மங்கள் மனிதர்களுக்கு புற்றுநோய் ஊக்கிகளாக கருதப்படுகின்றன .